Philippe vun der Belsch

De Philippe, resp. Filip ass zanter dem 21. Juli 2013 de 7. Kinnek vun de Belsch. Hien gouf als Philippe Léopold Louis Marie oder Filips Leopold Lodewijk Maria de 15. Abrëll 1960 zu Bréissel, als Prënz vun der Belsch, Herzog vu Brabant aus dem Haus Sachsen-Coburg Gotha, gebuer.

Hien ass den eelste Jong vum Kinnek Albert II. an der Kinnigin Paola. Den 21. Juli 2013 ass säi Papp zu senge Gonschte vum Troun zeréckgetrueden."Belgischer König kündigt Abdankung an." Frankfurter Allgemeine Zeitung 03.07.2013

De Philippe huet zwee Gesëschter: de Prënz Laurent an d'Prinzessin Astrid, an eng Hallefschwëster, d'Delphine Boël.

No senger Première, 1978, ass hie bis 1981 op d'École Royale militaire gaangen a gouf Kampfpilot. Duerno goung en op den Trinity College vun der Universitéit vun Oxford an op d'Stanford Universitéit, wou en 1985 e Magisterofschloss an de Politikwëssenschafte gemaach huet.

Bis zu senger Kréinung als Kinnek huet hien eng sëllegen offiziell Aufgabe vu sengem Papp iwwerholl, ë. a. Wirtschaftsmissiounen an d'Ausland.

De 4. Dezember 1999 huet de Prënz Philippe d'Mathilde d'Udekem d'Acoz bestuet. D'Koppel huet 4 Kanner:
 Elisabeth Thérèse Marie Hélène (* 25. Oktober 2001). D'Elisabeth ass d'Trounierwin vun hirem Papp; 
 Gabriel Baudouin Charles Marie (Gabriël Boudewijn Karel Maria) (* 20. August 2003);
 Emmanuel Leopold Guillaume François Marie (* 4. Oktober 2005); 
 Eléonore Fabiola Victoria Anne Marie (* 16. Abrëll 2008).

 Kuckt och 
 Lëscht vun den Herrscher vun der Belsch

 Um Spaweck 

 CV

Kategorie:Gebuer 1960
Kategorie:Kinneke vun de Belsch
Kategorie:Sonderstufe des Grosskreuzes vum Bundesverdienstkreuz